title: Fıkra
article: فقرا
  
  [ بو نشيده ويقتور هوغونك بر مجموعه اشعار نده كوريله رك محترم رفیقمز نيقولا کی سوللیدی افندی حضرتلری طرفندن ترجمه و اهدا پیور لمشدر .] 
  اى زنكينلر ! بودنيانك بختیار لری ! قيش كيجه لری رقصك حرارتنه مستغرق اولديغكز واطرافکزی احاطه ایدن بلورلرك ، آيينه لرك ، بتون موملری اشعال ایدلش آویزه لرك ، مانند نجوم دیوار لره مركوز شمعدانلرك شعله انداز و جمله . كزك ناصيه سنده سرور و نشاطك لمعه نثار اولديغي و ساعتلر يكزك التوندن معمول مضر ابلرينك - وقتك کچمکده اولديغنی اخبار ایدن - آهنك حزينى سزك آهنك ذوق و شادمانیکزه قار شدیغی زمانلر دوشونکز که شاید آلات بطنیه سی آچلغك پنجه سنده پاره لنمقده اولان برفقیر سوقاغك بر مظلم کوشه سنده طوروب ده مزين صالونلريكزك 
  ٣٦ 
  پنجره لرندن خارجه عکس ایدن سايه ضياداريكزك رقص 
  ايتديكني سير ايلر ! 
  دوشو نکن که اوراده قراغی ، قار التنده ايشسر بر بابا واردرکه اطرافنی آچلق احاطه ایتمشدر . بوآدم کندی کندینه دیور که : «برآدم ایچون نه چوق ثروت ! ضیافتنده نه چوق دوستلری اکلنیور ! بوزنكين بك بختیار در . جو جفری کندیسنی کورنجه تبسم ايدر . بالكز بوچو جفرك 
  اویونجا قلری بنم چوجقلرم ایچون نه قدر اكمك كتير ير! » بعده سزك اكلاتجه كز ايله هيچ بروقت علو كورميان کلبه سنی و آچلندن هلاك اولان چو جقلريله پژمرده لباس والده لرینی و بر پارچه اوت اوستنه سریلش ، سوز سويلكه اقتداری قالمامش و بر مزار ایچون دخى يك صوؤق عداولنه جق برحاله كلمش اولان بيوك انالرينی مقایسه یه باشلار . 
  ایشته جناب حق طالع بشره بو درجه لری قویمشدر . 
  بعضیلری بار مشاق التنده ایکیقات اوله رق محو اولور . مسعوديت ضيافتنك مدعولرى يك آزدر . بونلر كده 
  هیسی بر درجه ده دکلدرلر . 
  بو عالمده موجود اولان بر قانون بعضیلرینه دیور که 
  «کامران اولکز ! » دیگر لرینه ده «حسد ایتدیکز ! » . بو تفكر يك مظلدر . آجيـدر . مرحتسز در . بد بختانك بور كنده سکونتله غلیان ایدر فقرانك مطمح انظاری 
  ۳۷ 
  اولان ثروت زائده كزى انلرك غصب ايتمسنه ميدان ويرميكز 
  بو غصبی صدقه كز ايفا ايتسون . 
  اوت ! غاصب صدقه کز اولسون . فقرايي بسلمك و جانکزی قورتارمق ایچون صدقه ایکی الیله چوجقلر يكزك قوللرندن ، زوجه لريكزك كرد نندن الماسلری ، پرلانطه لری ، قوردونی قورده لایی، دانتلایی، اینجویی ، یاقوتی حاصلی هر نوع زیب و زیوری - که بونلر دائما كاذب دائما باطلدر - قوپارسون . آلسون . 
  زنكينلر ! ويريكز ! صدقه عبادتك قردا شيدر. حيفاكه بر اختیار حوليكزك طاشلری اوزرنده صوؤقدن قازقاتی اولدینی حالده بیهوده دیز چوکر ! كوچك چوجقلر صوؤ قدن قب قير مزى كساش اولان اللريني ، سفاهتكزك دو کندیلرینی طو پلامق ايجون اياقلر يكزك التنه اوزاتديغي 
  زمان جناب رجان دخی سزدن یوزینی چوبرر ! ويريكز ! اللهده عائله كزك احتياجاتني احسان ايتون . او غلا ريكزه قوت ، قير لريكزه لطافت احسان بیورسون . باغکز دائما طائلى ميوهر ويرسون . انبار لریکز ذخار ایله طولسون . مسعود اوله سكر . کیجه رؤیاده ملکار 
  کوره سکز . ويريكز ! بركون كلير كه دنيا بزي ترك ايدر . صدقه - 
  ایسه سماده سزك ايچون بر ثروتدر . و بريكزا ويريكز كه فقرا و بزه آچیر ایدی » ديسون 
  ٣٨ 
  فورطنه لرك طو ندير ديغي فقير ، سر ضیافتده ایکن آچلقدن. هلاك اولان بدبخت ، قوناقلریکزه کوزدیکسون . 
  ويرك كه الله سزى سوسون . ويريکز که کوتولر دخی سزی تعظیم ایتسون . خانه کز استراحت و محبت مأواسی اولسون . ويرك كه بركون صوك نفسكز چیقار کن کناهلر يكزك مقابلنده دعاسی مقبول خدا اولان برديلنجينك 
  دعاسی بولنسون !